
Žymus laimėjimas fašistų ir komunistų 
Vokietijos parlamento rinkimuose, mūsų šu- 
leriams vėl davė progos pasidžiaugti ir demo- 
kratinę santvarką spiaudyti. Jei tik kas kur 
ivyksta, tuojau mūsų smurtininkai ima parla- 
mentarizmo ir demokratijos „ligas“ skaičiuoti 
ir džiaugtis, kad juos kiti seka. Suomijos la- 
puiečiai tebetriukšmauja, Lenkijoj areštuoja 
ir sodina i kalėjimus buv. parlamento atsto- 
vus, Latvijoj A. Bergas ir Pone kursto ūki- 
ninkus eiti į Rygą ir gelbėti iš kalėjimu pra- 
sivogusius bankierius, o Vokietijos rinkimai 
davė parlamentui šimtą septynius fašistus! 

Tai vis, anot „tautos vadu“, esą riškūs 
demokratijos negaliavimu simptomai, kurie 
ir akliems rodą, kad senosios vertybės dūž- 
ta, o jų vieton stoja „naujos“. Vadinasi, „mes 
einam tikru keliu, paskui mus seka Europa“!— 
dieną dienoj kartoja mūsų šuleriai. Bet pa- 
»žiūrėkime, kas gi tos „naujos vertybės“? 

Lietuvoj, kaipo neišvystytos pramonės ir 
atsilikusio žemės ūkio krašte, nebuvo riškaus 
klasinio pasiskirstymo, nebuvo ir aštrios kla- 
sių kovos. Todel ir diktatūros pas mus įsiga- 
lėjimas aiškinamas tuo, kad „naujuju verty- 
biu“ kurėjai, grobdami valdžią, turėjo vienin- 
teli „kilnu“ tikslą: pasipinigauti. O ket- 

' verių metų tos „kūrybos“ praktika pakanka- 
mai įrodė, kad mūsų „tautos vadai“ ir vadu- 
kai, smurtu laiko savo rankose valdžia tik del 
to, kad valdžia jiems yra neišsemia- 
mas pralobimo šaltinis! 

Bet kitur besikuriančioms „naujoms verty- 
bėms“ ivertinti, gruodžio 17 nakties „idealai“ 
ne visai tinka, nors kai kur ir netoli nuo to. 

Vokietijoj šimtą septynius fašistus pa- 
siuntė parlamentan ne stambioji ir net me 


smulkioji buržuazija, bet nusigyvenusios mie- 
sčionijos ir alkanos, deklasuotos inteligentijos 
sluoksniai. 

Po didžiojo karo Vokietija, nustojusi žy- 
mios dalies anksčiau valdytos teritorijos ir 
apdėta kontribucijomis, atsidūrė labai sunkiose 
ekonominėse sąlygose. , Kilo nedarbas, skui-, 
das, nepasitenkinimas esama padėtimi. Tą 
aplinkybę panaudodami zoologiniai patriotai, 
metė demagogišką šūkį, kad reikia pasiliuo- 
suoti iš Versalio sutarties varžtų, apkarpyt 
žydiškuų bankieriu apetitus, atstatyti sienas, o'ta- 
da gyvenimas pagerės. Tuo demagogišku šu- 
kiu jie ir sutraukė aplink save nemažą skai- 
čių avantiūras mėgstančių pasekėjų —lumpen- 
proletarus. 

Sustiprėjo žymiai ir antrojo kraštutinumo 
šalininkai—komunistai. 

Vokietijos darbininkas, kuriam revoliucija 
žadėjo gerbūvį ir demokratiją, kaipo kelią 
i socializmą, dalinai yra nusivylęs. Vokietijos 
darbininkas iškovojo demokratiją, bet kapi- 
talo interesu priešingumai užkrovė jam sun- 
kias naštas, pagimdė nedarbą ir skurdą. 

Darbininkui pradėjo rodytis, kad demo- 
kratija, kaipo kelias i socializmą per ilgas,“ 
netinka. Todel dalis darbininkų mėgina ieš- 
koti trumpesnio. Ūkio krizis ir buržuazinės 
demokratijos bejėgiškumas ir nemokėjimas, 
arba nenoras kovoti su nedarbu, pagimdė 
labiau suvargusiuose darbininkų sluoksniuose 
nepasitenkinimą ir iškėlė norą pakeisti demo- 
kratiją Maskvos diktatūros pavyzdžiu. 

Šituo tik ir išaiškinamas komunistų 
kos padidėjimas. 

Vienok šie abieju kraštutinių grupių lai- 
mėjimai visai nėrodo, kad čia būtu mūsų 


ita- 


2 "PIRMYN 


NE DE 


šarlatanų nuopelnas ir kad Europą isikibo 
„Sekti“ bobos užjotą Smetoną, jo švogeri Tū- 
beli ir K-o, kaipo pavyzdingus „naujuju ver- 
tybiu“ kūrėjus. Todel džiaugsmas visai ne 
vietoj, ypač kad su tokiais „argumentais“ 
nepasiseks ir Lietuvos darbo žmonių apmul- 
kinti. 

Jei Vokietijoj isigalėtu kraštutinumai, jie 
„sukurtų tokias „vertybes“, kurios karčiai atsi- 
rūgtu ne tik prasivogusiems „tautos vadams““, 
bet ir Lietuvai, kapo valstybei. 


Fašistų jomarkui praėjus. 


„Vytautas Lietuvą apkeliavo ir dvasią su- 
kėlė vieningame pasiryžime įvykdyti jo testa- 
mentą“ —paskelbė fašistinė spauda. Tas „testa- 
mentas“ rugsėjo m. 8 d. dalinai tapo ivykdy- 
tas, nes Vytautas po 500 metu, jo „ainių“ 
sumanymu paskelbtas Lietuvos „karaliumi“. 

“ Dievui dėku jau turime ir vieną „karalių“, 
nors pakol kas senai supuvusi, bet ne ką pa- 
darysi, kad iš gyvųjų nesusirado tinkamo kan- 
didato. Voldemaras sėdi šnipų apgultas Plate- 
liuose, o Smetona, pačių fašistų žodžiais be- 
tariant, perdaug jau mizernas sutvėrimas, ir 
perdidelis asilas, kad būtu buvę galima, sulig 
Grigaliuno—Glovackio projekto, steigti Lietu- 
voj smetoninę dinastiją. Pastaruoju laiku visu 
„krautuvių languose policijos įsakymu, šale Vy- 
tauto paveikslo, buvo išstatytas ir Smetonos, 
bet tas ne tik nesukėlė reikalingo „entuzia- 
zmo*, greičiausiai pakenkė ir paties Vytauto 
autoritetui. Toks sugretinimas dvieju „tautos 
vadų“ ir aktingesniuose fašistuose iššaukė 
abejones del Vytauto „didvyriškumo“, turint 
galvoj jo „ainio“ Smetonos „didžius darbus“. 
i Per trejus su viršu metus, fašistai „sėmė 
stiprybe iš praeities“, knaisiojosi po supuvu- 
sius grabus, bet nieko negalėjo „pasemti“ ir 
neprisirinko drąsos padaryti didesni žygi: pa- 
„skelbti Smetoną Lietuvos „karaliumi“. Po ilgu 
svyravimu, pasitenkinta tuo, kad rugsėjo 8 d. 
kas met bus skaitoma „karališka“ šventė. 
=- Kai kas jau sako, kad Lietuva katalikiz- 
mo kraštas, kad mūsų tauta garbinanti auto- 
ritetus, stabus, kad Vytauto jomarkas, tai buvusi 
Vienintėlė ypatinga kalba, kurią lietuviai visų 
geriausiai supranta. Toki įvertinimą mes pirmon 
galvon girdėjom ir savo „broliu“ latvių. Bet 
gal ne visai taip. Jei istorinės sąlygos lietu- 
vių tautai ir neleido pasivyti savo kultūringus 
kaimynus, tai tvirtinimas, kad lietuviai nori 
vergauti, kad gyvena tik romantika, visokiais 
maskaradais ir jomarkais, yra truputi perdrą- 
sus. Perdaug jau didelis 500 metu tarpas šių 
dienų lietuvių tautą skiria nuo anų, puslauki- 
nio gyvenimo ir bandos vadų garbinimo laiku. 
Kas, kas, bet jau artimieji kaimynai galėjo 


puikiausiai įsitikinti ir įžiūrėti to Vytautinio 
jomarko dirbtinumą. 

Fašistinė spauda, o taip pat ir pats Sme- 
tona savo kalboj tvirtina, kad be Vytauto 
šiandie neturėtume ir nepriklausomos Lietu- 
vos. Tokius niekus gal tik Smetona ir jo sam- 
domi pakalikai ir tegali pliaukšti. Nepriklau- 
soma šių dienų Lietuva tai nėra nei Vytauto 
palikimas, nei diplomatu prieškambariuose 
Smetonos išsėdėtas padarinys. Kitos naujosios 
valstybės, kaip Latvija, Estija, neturėjo savo 
Vytautu, bet jos yra taip pat nepriklausomos. 
Naujasiąs valstybes pagimdė ne karaliai ir 
„tautos vadai“, bet didysis karas, Rusijos ir 
Vokietijos revoliucijos ir po jų, didžiųjų val- 
stybiu jėgų santykio persigrupavimas. Svarbų 
vaidmeni sulošė ir naujųjų valstybių liaudies 
ginkluotos kovos už nepriklausomybę. Ir jei šian- 
dien latviai ir estai džiaugiasi, kad jie tauti- 
nėj valstybėje gali laisvai kurti sau geresni 
gyvenimą, tai mes tuo pasidžiaugti negalime. 
Jie neturėjo savo kunigaikščių, karalių, bet 
šiandien tos valstybės valdosi dernokratiniu 
būdu, visi piliečiai turi lygias teises, o mes 
turėjome „karalius“, tai dabar irgi turime 
„tautos vadą“ ir jo ginkluotų samdinių ban- 
dą, kuri smaugia mūsų politini kultūrinį ir 
ekonomini gyvenimą. Ten, iš surinktų moke- 
snių, kelia krašto ūki, gerina visos šalies gyven- 
toju ekonomini būvi, o mūsų „tautos vadai“ 
žmoniu pinigus leidžia maskaradams, baliams 
ir įvairiems jomarkams, samdo gaujas polici- 
jos ir žandarų, kurie isako žmonėm garbinti 
„tautos vadus“ ir iš supuvusių grabu kasa- 
mus viduramžio barbaru lavonus. 

Kai Lietuvos liaudis iš okupantų „tautos 
vadu“ vergovės pasiliuosos, tada gal ir mūsu 
kaimynai, kuriuos atstovauja K. Skalbės kali- 
bro „demokratai“ isitikins, jog jie klydo. 

P. Veteranas. 


Socialistiškas aktivizmas 
ir demokratija ) 


Prisipažinsiu, — maloniai nustebau, išgirdęs 
atgarsį, kurį sužadino mano išvadžiojimai, tilpę 
16—17 N-ie. Matyt, pas draugus esama vis tik dide- 
snio toms problemoms susidomėjimo, nekaip man 
pradžioj atrodė. Todel tebus man leista čia atsakyti 
į d. Dgn. tilpusius tame N-je išvadžiojimus ir, bū- 
tent, ne del mano asmens, bet paties dalyko dėliai. 

Man atrodo, tenka labai džiaugtis, kad d. Pa- 
tronas ir Karušis pasijuto po mano išvadžiojimu 
paskatinti ikšiolinę socialdemokratijos taktiką kriti- 
kuot ir iš padarytų klaidų daryti išvadas del ateities. 
Tačiau d. Dgn., regis, priklauso prie tų, kurie yra 
tikėte įsitikinę patentuotos vokiečiu socialdemokra- 
tijos neklaidingumu. Sunku besiginčyti su tikinčiai- 
siais. Todel, šit, ir pastebėjo d. Dgn. rašinio gale, kad 
mano argumentai „vargu ka begalėsią įtikinti". Tikin- 

čiuosius sunku įveikti proto argumentais. Tikėjimo 
esmė glūdi tame, kad atmetama į šalį kritiškasis 
protas. Gana pažymėtina, kad d. Dgn. man primeta 
mintį, esą aš netikįs, jog socializmas pajėgs kuomet 
nors suburti apie save tautos daugumą. Apie tai ma- 
no straipsny, be abėja, nėra nė žodžio. 

Vokiečių tautos susirinkime socialistai turėjo iš 
421 mandato 185, vadinas, bent kiek mažiau, kaip 
pusę. Jau yra buvę parlamentų, kur socialistų buvo 
absoliutinė dauguma. Kodel tai negalėtų atsitikti 
vėl? — Tai ne lemiantis klausimas. Būtų visai be- 
prasmiškas iškraipymas mano straipsnio, man pri- 
mesti, kad aš ginąs „sąmoningosios mažumos" dikta- 
tūrą, kadangi aš netikįs į tai, jog socialistų partija 
galėtų savo idealu patraukti tautos didžiumą. Ką aš 
esu pabrėžęs, tai kad kaip tik ir ši socialistinės 
partijos didžiuma neužtikrina arba, tikriau 
sakant, negali užtikrinti savo galybės, ma- 
tydama sėkmingai besivystančią ideologiją ekono- 
miškai valdančių sluogsnių, kurie pasitraukia nuo 
demokratijos dirvos, kai nemato ją pakankamai ga- 
rantuosiant jos, buržuazijos, ekonominę galybę. Tie- 
sa, drą. Dgn. susigriebęs patvirtina, kad bet koks 
teisėtumas, įstatymai, balsuojamos kortelės ir tam 
panašūs dalykai yra tik gal gražūs, bet tušti žodžiai, 
jei už jų nestovi reali pajėga, tačiau kitoj vietoj 
jis pats labai raukydamasis nušneka, kaip tai ir dera 
patentuotam socialdemokratui, apie „kumščio garbi- 
nimą", kuo jis, matyti, įtaria mane. Bet tą realę pa- 
jėgą jis nori paremti „organizuotu kumščiu", arba 
(12!) „teisėtumo pajautimu..." „Organizuotas kum- 
štis" jam vis delto toks nemalonus daiktas, kad jis 
jį mielai atidėtų šalin ir pasitenkintų vienu „teisė- 
tumo pajautimu..." Ytin pavydėtinas idealizmas, la- 
biau tinkąs miesčioniškam teisės profesoriui, ne kaip 
proletariškam publicistui. Beje, gyveno prieš kokią 
pusę šimto metų vienas toks miesčioniškas profeso- 
rius teisininkas vardu Jheriną. Jo yra trumputis, 
bet labai turiningas rašinys „Kova del teisės", kuris 
labai vykusiai informuoja apie teisės kilimą. Kai kas 
tame rašiny, žinoma, yra perdėta. Bet yra ten kele- 
tas puslapių, kuriuos ir šiandien dar kiekvienas gali 
sau pasiskaityti šiltai ir karštai. Ta jo knygelė labai 
tiktų pasimokyti, tarp ko kita, ir klūpčiojantiems 
prieš įstatymus socialdemokratams. Štai kame kin- 
tamasis taškas: pervertinimas formališkojo 
teisėtumo ir nedavertinimas reališkų pa- 
jėgos veiksnių, einas nuo tarptautinės socialde- 
mokratijos. Neiškęsiu stačiai nepasakęs, kad lietu- 
viškos socialdemokratijos, kaip ir kitų tos pat šeimos 
partijų bendra klaida buvo toji, kad jų tinkamu laiku 
nepasiimta tverti kovos grupės bei cėlės kariuome- 
nės tarpe. Tą pačia klaidą padarė ir vokiška social- 
demokratija: paleido iš ranku ginklo pajėgą. Zinoma, 
lengviau kritikuot po laiko, nekaip dalykų eigą nu- 
matyti. Bet, — tai tenka nuolat kartoti, — mokyki- 
mės iš savo pačių klaidų, užuot perdaug besikalę 
sau i galvą patentuotos vokiečių socialdemokratijos 
neklaidingumą. 

Drg- J. Dgn. abejoja, kad socialistų nepasise- 
kimai būtų galima aiškinti jų demokratinio tęisėtu- 
mo per dideliu vertinimu. Jam nesą suprantama, 
kodel demokratiškai nusiteikęs socialistas turįs būti 
pasingas. Stai čia ir yra kintamasis taškas, kas gi 
tikrai yra „demokratija“ ir „demokratiškai“? „Įstaty- 
mams ištikimiems" socialistams, kaip aš juos vadin- 
čiau, visumet vaidenasi iliuzija: jie „idealinę demo- 
kratiją", vadinas, abstraktišką, niekumet neįvykdomą 
šioje žemėje, bent niekumet grynoj formoj neivyk- 
domą idealą painioja su „realinę demokratija", t. y. 
su formos, šešėlio demokratija, po kuria besislepia 
pinigų maišo diktatūra. Manydami giną tą pirmąją, 


jie dažnai esti advokatais tos antrosios. Per toli nu- 
klystume, toliau benagrinėdami čia tą problemą. Pa- 
sirūpinsiu tik drg. J. Dgn. atsakyti į jo klausimą. 
Dgn. J. Dgn., be abejonės, nori nuversti Lietuvoje 
besančią vyriausybę, jei reiktų, — net ir ginklo pa- 
galba. Iš kur jiš tam gaus teisės? Iš savo teorijos 
taško jis elgtųsi, kaip demokratiškasis socialistas 
nenuosakiai, kadangi juk jis visai nėra tikras, kad 
lietuvių tautos absoliutinė didžiuma yra už tai. Kaipo 
„istatymams ištikimas“ socialdemokratas, jis visų 
pirma, turėtų del to padaryt visos tautos atsiklausi- 
mą. Jis man atsakys, — tai absurdas! Tokių absur- 
diškų išvadų prieina, turi prieiti jo nuosakus laiky- 
masis savojo idealo. Laikantis isikibus teisėtumo, 
lemiančioj situacijoj dažnai tenka liktis pasingu. Esti 
gyvenime momentu, kada reikia turėti drąsos, veikti 
be įgaliotojų. Nevisada galima parūpinti tautos įga- 
liavimą.  Juristikos terminu, jei galima tuo atveju 
prileisti — jos sutikimas. Ta prasme aš pritariu drg. 
Karušio ginamai „demokratinei diktatūrai". Kai vo- 
kiečių wapen ac 1918 m. laimėjo, jiems būt 
užtekę vieno plunksnos pabrėžimo, ir jie būt galėję 
stambiesiems žemininkams duot mirtiną smūgį. Re- 
akcija buvo bejėgė. Jie galėjo tą smūgį suduot. Jie 
nepasiryžo. Jie patiekė tai parlamentui. Siandien vo- 
kiečių stambioji žemininkija yra politiškai tvirtesnė, 
negu bent kuomet, ir Vokietijos reakcija remiasi di- 
džiumoj jos ekonomine galybe. Kaip tik Vokietijoj, pa- 
tentuotos socialdemokratijos šalyje, galėtu drg. J. Dgn. 
prisižiūrėti, kiek čia yra pražiopsotų progų ir čia taip 
pat atsakymą gauti, kodel demokratiškai nusiteikęs 
socialistas dažnai esti pasingas. Savo straipsny aš 
citavau vieną italų istoriką, kurs rašė: „Socializmas 
turėjo galią krašte, bet jis nežinojo kas jam su kra- 
štu daryti". Ir štai atėjo fašistai. Jie socialistams 
išplėšė iš rankų valdžia, nes jie žinojo, ko jie nori. 
Šiandien galėč pasakyti: 9 lapkričio 1918 m. socia- 
lizmas turėjo galią Vokietijoje, bet jis nežinojo, ko 
jis nori. Atodaira už atodairos, — jis neatsiraitė ran- 
kovių darbui. Jis pasitenkino pusėmis visose srityse. 
Jis nepadarė įvykusių faktų. Koks rezultatas? — Po 
12 metų 100 neabejotinų fašistų reichstage ir per- 
spektyvos nacionalistinės diktatūros. Aš nesu šali- 
ninkas Maskvos, ką drg. J. Dan. gal būtų linkęs man 
primest, bet aš manau, kad me visa tai, ką daro 
maskviečiai yra netikę. Ką maskviečiai daro blogai 
ir ką jie daro teisingai, čia apie tai mes nekalbėsim. 
Tik viena: kur stovi Maskvos jaunimas, ir kur stovi 
šių dienų Vokietijos jaunimas? — 14 Rugsėjo 1930 m. 
rinkimai Vokietijoj mums davė į tai atsakymą. Vo- 
kiečių jaunimas, išauklėtas demokratinėj respublikoj 
esančiose mokyklose, stovi fašistų liogeryje. Ar būt 
galėję tai įvykti prie maskviškos sistemos? 


Jurgis Irvėnas. 


Kelios pastabos prie straipsnio 
„50c. aktiv. ir demokratija“. 


Kas „patentuotas", o kas nepatentuotas socia- 
listas, sunku pasakyti, o gal ir nereikėtų tokių ne-. 
aiškių terminų vartoti, juoba, kad socialistiškojo ak- 
tivizmo klausimas galima ir be tokių skirstymu sọ- 
sialistų į rūšis svarstyti. 

Del savęs turėč pasakyti, kad man yra sveti- 
ma mintis teisinti visus socialdemokratų žygius pra- 
eity. Ne apie tai ir eina. Svarbu, man matosi, tei- 
singai suprasti tuos žygius išeinant iš tuometinių 
sąlygų. Pav., kai drg. Irvėnas mini kai kurias social- 
demokratų klaidas, kad ir vokiečių s.-d. nesugebėji- 

mą paimti gikluotą pajėgą į savo rankas, arba ju 
nenorą „vienu plunksnos pabraukimu" apsidirbti su 
dvarininkų luomu ir tuo pat metu užtyli, kad vo- 
kiečiai po karo ginkluotą pajėgą kūrė pilietinio karo 
ikaršty (tarpusavės ginkluotos darbininkų kovos) ar- 
ba, kad apsidirbimas su dvarininkafs, siaučiant kraš- 
te badui, būtų reiškęs dar didesnį badą ir net visiš- 
ką suirutę, tai tokio klaidų iškėlimo negalima pa- 
vadinti teigiamu. Iš tokio „klaidų“ nušvietimo gau- 
name kaltinimus, kurie ateičiai nič nieko nepasako, 
o ir reikalo išaiškinimui nieko nepadeda. 

Manau, kad ir šiuo savo antruoju straipsniu 
drg; Irvėnas neirodė, kodel demokratiškai nusiteikęs 
socialistas turi būti pasingas ir leisti sau, kad ir fa- 
šistams ant sprando jodyti. Masiu pasingumo prie- 
žastys vargiai galima surasti „ištikimume įstatymas" 
arba „demokratiško teisėtumo dievinime", Nesunku 
„būtų nurodyti visa eilė pavyzdžių, kur socialistai 
demokratai sugebėjo ir sugeba mases prieš fa- 
šizmą sumobilizuoti. 

Reikia visu griežtumu pabrėžti, kad nėra tokių 
socialistų, kurie „garbintų" demokratiją kaipo tokią, 
vien tik todel, kad tai yra demokratija ir forma- 
liai visu piliečių teises prieš įstatymus sulyaina. Jei 
mes socialistai esame demokratai, tai tik išeidami 
iš to supratimo, kad demokratinė tvarka duoda pa- 
lyginamai geriausias sąlygas darbininkų klasės ko- 
vai. Juk ir demokratinės konstitucijos rėmuose dar- 
bininkų judėjimas gali merdėti. Taigi, reali darbinin- 
kų judėjimo pajėga duoda demokratiškai formai tu- 
rini. Priekaištas, kad kai kurie socialistai „ideale 
demokratiją" painioja su „realia demokratija" yra 
visais žvilgsniais nerimtas, ir atsiduoda demagogija. 
Prieš priekaištą, kad socialistai dažnai esą pasidarą 
pinigų maišo advokatais, kol jis niekuo neparemtas, 
nieko netenka ir atsakyti. 

Mums -svarbu šiandien, kalbant aktivizmo klau- 
simu išsiaiškinti vienas dalykas: ar Lietuvos social- 
demokratija padarė viską, kas buvo jos pajėgose, 
kad išvengus fašistų diktatūros Lietuvoje. Jei nepa- 
darė, tai kodel ir kokia turi būti mūsų politika da- 
bar, kad greičiau pašalinus diktatūrą ir kokia ateity, 
susidarius Lietuvoj prielankesnėms veikimo sąly- 
goms. Taip pastačius klausimą ir užsienio partijų 
kovos pavyzdžiai gali padėti daug ką išsiaiškinti. 


4. Dgn. 


Taip ir netaip '). 
(Socialistiško aktivizmo klausimu). 


Pajudintas d-go Irvėno socialistiško aktivizmo 
klausimas iššaukė visą eilę diskusinių straipsnių, til- 
pusių pereituose numeriuose „Pirmyn“. 

Jau pats faktas, kad iškeltasis klausimas sujdo- 
mino daugeli draugų rodo, jog jis vertas visapusiš- 
ko nušvietimo. į 

Viso iškeltojo klausimo centras sukasi apie tai, 
kodel šiandie Lietuvoj viešpatauja neatsakomingų 
fašistų banda, o Lietuvos darbo žmonės, -kurie tą 
valstybę savo rankomis sukūrė ir pastatė, yra pa- 
daryti trečios rūšies, be jokių politinių teisių įna- 
' miais? Kas tame kaltas ir kur tos nelaimės prieža- 
stis glūdi? 

Į šiuos klausimus, „Pirmyn“ 18 n-ry, mėgina 
atsakyti d-gai Patronas ir Karušis. Pirmasis iš jų 
tvirtina, kad L.S.D.P. padarė nedovanotiną klaidą 
susidėdama koalicijon su Valst. Liaudininkų partiją, 


t) Straipsnis diskusinis. Red. 


kurioj telpa maišatis žmonių, nežinančių ko jie nori 
ir ko jie siekia. Todel nėsą buvę galima nustatyti 
aiškios koalicinės vyriausybės veikimo linijos ir iš 
tos priežasties koalicija susibankrutijusi. Nors liau- 
dis ir buvusi aktinga, kupina pasiryžimo ginti savo 
teises, bet koalicinė vyriausybė kapituliavusi prieš 
fašistinį kumštį, pasaldintą garsiuoju Voldemaro laiš- 
ku, žadėjusiu laikytis konstitucijos. Žodžiu, d-go Pa- 
trono tvirtinimu, demokratinė koalicija buvusi bejėgė, 
lygi negyvu gimusiam kūdikui, ir kaipo tokia, nega- 
lėdama pasireikšti kūryboje, turėjusi būti palaidota, 
užleidžiant vietą fašistų bandai. Pridėjęs dar prie to, 
kad kai kurie demokratinės vyriausybės nariai elgėsi 
išdavikiškai, daro išvadą, kad fašistų įsigalėjimo kal- 
tininkais yra koalicijos daugumos vadai, o L. S. D. 
Partija, susidėdama su v. liaudininkais tiktai save 
susikompromitavusi. 

Čia lyg ir norėtusi su d-gu Patronu sutikti, kur 
jis kalba apie koalicijos bejėgumą del vadų ištižimo. 
Bet ar galima tame kaltinti vien tik liaudininkus, 
kaipo užkietėjusius „vadų" kulto garbintojus, kurie 
sako, kad tik „vadai“ stovi liaudies reikalų sargyboj ir 
tik „vadai“ tegali išvesti liaudį i „žadėtą žemę"? Ar 
kartais „vadų“ liga neserga ir socialdemokratija? 
Komunistai „vadų“ liga jau susirgo nepagydomai. 
Jie ne tik gyvuosius savo „vadus" garbina ir pri- 
duoda jiems popiežišką neklaidingumą, bet ir prieš 
supuvusius lavonus meldžiasi. Bet kaipgi su social- 
demokratais? Sis tai klausimas man ir rūpėjo iškelti. 

Aš neneigiu, kad vienas kitas asmuo, didesnių 
gabumų ir platesnio pasiruošimo, politinėj partijoj 
daug reiškia ir atsakomingame valstybiniame darbe 
gali daug daugiau nuveikti už mažiau gabų ir ma- 
žiau pasiruošasi. Bet tai ir viskas. O partija, kaipo 
kolektyvas, nieku būdu neprivalo akių užmerkti ir 
nematyti ka vadas veikia ir kur veda. Pas 
mus, rodos, kaip tik ir buvo perdaug didelis duo- 
tas vadams kreditas. Pastatėm vidaus reikalų mini-, 
steriu advokatą Požėlą, švietimo ministeriu prof. 
Cepinską. Rodėsi labai gerai ir saldžiose svajonėse 
užmigom. Kaipo socialdemokratams, jiems nieko ne- 
galima prikišt. Bet jie nebuvo ir nėra politi- 
kai. Kai reikėjo pašalinti kokį nors, žmones iki gy- 
vo kaulo daėdusį, nuovados viršlninką, arba aršų 
krikdemų agentą mokytoją, tuojau buvo užkliūta 
„įstatymų“, „specialybės“ ir tam panašių neliečiamų 
„šventenybių“. O tie tipai matydami, kad stipriai 
laikosi, dar labiau ėmė rausti demokratinės vyriau- 
sybės pamatus ir pagreitino žlugimą. 

Jei pravedimui reikalingų reformų ir perorga- 
nizavimui valstybinio aparato (kas būtinai reikėja pa- 
daryti) kliudė liaudininkai, jei socialdemokratai jau- 
tėsi silpni ir organizuotų jėgų pakankamai neturėjo, 
reikėjo nieko nelaukiant sušaukti partijos suva- 
žiavimą, perstatyti tikrą padėtį ir išeiti iš 
Koalicijos, bet ne tupčioti ištisus šešius mėnesius 
ant vietos. Socialdemokratai susikompromitavo ne už 
tai, kad susidėjo su v. liaudininkais, bet už tai, kad 
matydami jog nieko negali veikti, su jais 
ištisus šešius mėnesius sėdėjo. Jei socialde- 
mokratai būtų porą, trejetą mėnesių prieš gruodžio 
perversmą iš koalicijos pasitraukę— fašizmo Lietuvoj 
nebūtų buvę. Pirmuosius trejus metus būtume turėję 
krikščioniškai liaudininkišką „demokratiją". Volde- 
maras su Smetona būtų sėdėję, jei ne ištremime, 
tai durnių namuose, o ponavę būtų klerikalai pade- 
dami liaudininkų. Ketvirtojo seimo rinkimai galėję 
būtų duoti ir kiek kitokius rezultatus, atsižvelgiant 
į tai, ant kiek S.D.P. per tą laiką būtų pasiruošusi 
ir sustiprėjusi. Blogiausiu atvėju, galėjo duoti tą patį. 
Partija padarė nedovanotiną klaidą, kad leido va- 
dams per ilgai sėdėti ministerių kėdėse. 

Dabar už tai brangiai užmoka. 

D-gas Karušis irgi būtų linkęs tos nelaimės kal- 
tininkų „ieškoti koalicijos viršunėse. Bet jis kelia 
mintį, kad ir pati Lietuvos liaudis nebuvusi pakan- 
kamai aktinga. Tačiau d-gas Karušis nesitenkina 
vien to laiko faktais. Jis siekia truputi toliau, žvel- 
gia atgal visus 25 metus ir to laiko bėgy randa, kad 
Lietuvoj buvusios tokios politinio, ekonominio ir kul- 
tūrinio gyvenimo sąlygos, jog Lietuvos liaudis ir ne- 
galinti būti aktinga. Ji kaipo klero nukamuota tebė- 
santi tokia pat juoda, kaip prieš Penktųjų metų re- 
voliuciją ir jai praūžus iki karui. Parodytas 1926 m. 
seimo rinkimų kompanijoj liaudies aktingumas ir 
politika susidomėjimas, buvęs nesameningas 
masių pasireiškimas, vien tik stichiniai iš- 
reikštas nepasitenkinimas kierikalų re- 
žimu! 

Si d-go Karušio tvirtinimą tyčia pabraukiau kai- 
po vieną iš svarbiausių. Bet man kyla mintis, ar tik 
d-gas Karušis šios „gudrybės“ nebus pasisėmęs iš 
„L. Aido"? Ten mes nesenai skaitėm, kad Lietuvos 
liaudis, rinkdama seimą, rinkusi „numerius“, visai 
negalvodama ir nesuprasdama kas iš tų „numerių“ 
išeisią!, 

Jei šitaip tai, reikia pasakyti, kad d-gas Karu- 
šis, matuodamas Lietuvos liaudies politinį susiprati- 
mą, visiškai nenutaikė ir šūvį paleido, kaip rusai 
sako— „za molokom". Nepadės čia nė d-go S. Kai- 
rio autoritetas, kuriuo jis mėgina remtis. 

1926 m. seimo rinkimuose Lietuvos liaudis aiš- 
kiai ir sąmoningai pasakė, ko ji nori ir Ko 
ji siekia. Jei Lietuvos liaudyje socialistinė mintis 
nepakankamai išvystyta, tai tam yra kitos priežastys, 
kurias savo laiku dar teks aptarti. Bet, kad šiandien 
liaudies susipratimas būtų toks pat, koks buvo prieš 
25 metus, to neitvirtina niekas, išskiriant „L. Aidą". 
Per trečiojo seimo.rinkimus liaūdis pasmerkė klerika- 
lus su jų režimu ir patikėjo krašto valdymą demokra- 
tijos „sargams“, su vilčia, kad jie tą ikirėjusį klero re- 
žimą pakeis. Iš to aišku, kad jau ir daugelis Lietuvos 
moterių nebetiki „vadovams į dangų". 

Deja, Lietuvos liaudis nusivylė, jos norų niekas 
netenkino. Valstybės priešaky atsistojo tokie „sar- 
gai", kurie liaudies reikalų nesuprato ir nemokėjo 
patenkinti. Įsivaizdinkite, kad ir tokius dalykus: so- 
cialdemokratas vidaus reikalų ministeris, o policija 
muša lazdoms darbininkus, smaugia, dusina valstie- 
čius, deda už menkniekius pabaudas, mokesčius lu- 
„pa koja primynus. O tuo laiku įvairūs patamsio gai- 
valai kursto visaip žmones ir pirštu rodo: „ana, 


„žiūrėkit, tai jūsų valdžia, išsirinkot!“ Bet žmonės 
kenčia, laukia, gal bus kokios permainos, gal taip 
greit nesuspėjo... Pradėjo galvas kelti nakties „ritie- 
riai", organizuotis fašistinės bandos, iš kaimų ir mie- 
stelių važiuoja delegacijos pas ministeri pirmininką 
su pranešimais apie pavojų, prašo imtis priemonių, 
arba duoti nurodymus kas daryti. Bet p. Sleževičius 
parodo duris ir pasiūlo delegatams; „pravėdinti kar- 
štas galvas"! Taip pat ne kartą pasielgė ir vidaus 
reikalų ministeris Požėla. Tai vadinasi demokratijos 
„sargai“! 

Tačiau, nežiūrint, kad per šešius mėnesius de- 
mokratinė valdžia liaudžiai nieko nedavė, liaudis 
skaitė, kad valdžia yra „mūsų“ ir jei ne šiandien tai 
rytoj įves palengvinimus. 

Žmonės tikėjosi iš valdžios daug gero sulaukti. 
Todel ir artinantis perversmo pavojui ruošėsi de- 
mokratinę valdžia ginti. Kaimuose ir miesteliuose 
organizavosi ginkluoti būriai, kareiviai įtemptais ner- 
vais laukė, kada valdžia pašauks ginti nuo banditų. 
Pav. Kedainiu artilerijos pulkas nešauktas buvo išė- 
jęs, bet gavo grįžti atgal, nes nebebuvo ką ginti! 

1927 metais plačiai važinėdamas po provinciją 
visur vienaip vien girdėjau piktus išmetinėjimus: 
„Mes jus išrinkom, o jūs mus pardavėt po- 
mams“! Tas man matos yra pakankamas įrodymas, 
kad žmonės ne „numerius“ rinko, kaip iš Gustainio 
pasiskolinęs tvirtina d-gas Karušis, bet žinojo ką 
renka, žinojo ko nori. 

Ir šiandien Lietuvos liaudis žino ko nori, su- 
pranta, kas dabar Lietuvoj dedasi. Mūsų liaudžiai 
trūksta organizacijos, bet aktingumo ir pasiryžimo 
savo teises ginti —pakaks. Tai liudija ir Tauragiškių 
didvyriškas žygis, kurio trejų metų sukaktuves pa- 
minėjom. 

Liko paliesti dar viena, d-ro Karušio iškelta 
svarbi mintis. 

Draugas Karušis, „realaus politiko" akimis be- 
žiūrėdamas, įžiūrėjo vieną džiuginanti dalyką, būtent: 
„demokratinę diktatūrą“, ir su išradėjo pasige- 
rėjimu mėgina aiškinti, kad tai būsiąs toks puikus 
dalykas, su kuriuo sutinką ir v. liaudininkai, einan- 
tieji draug su socialdemokratais viename antifašisti- 
niame fronte. Reikėtų manyti, kad toji „naujovė" 
tai bus priešfašistinės kovos doktrina, o jos spiritus 
movens: „mirtina kova reakcijai“. Bet jei tai būtų 
valstybės valdymo forma, tai man, nesigilinant į jos 
esmę, jau pats pavadinimas „demokratinė diktatūra" 
nepatinka. Manau, kad ir daug kam nepatiks del tos 
paprastos priežasties, kad jis paskolintas taip pat iš 


„Sveikinimų“ paslaptis. 


Kai „L. Aidas" išsijuosęs diena dienoj kartojo, 
kad mūsu žmonės apie politiką ir krašto valdymą 
nieko neišmano, kad jie yra ne daugiau ir ne ma- 
žiau kaip būrys avinų, kuriuos reikia ganyti, kad žmo- 
nių balsas esąs lygus veršio subliovimui, į kurį nėsą 
reikalo kreipti domės ir t. t., „Rytas“ kentes, nebeiš- 
kentes apsidairė ir, pasinaudodamas komendanto 
Saladžiaus atostogų proga, tarė: 

„Meluoji, prochvoste! O kodel tu, kai gauni iš 
tų „avinu" sveikinimus „tautos vadams", griebi ir su 
veršio entuziazmu, pirmame savo puslapy. riebiom 
raidėm spausdini? Tada jie jau nusimano apie poli- 
tiką, jau nebe „avinai“, a?!” 

Sukirstas „L. Aidas" į „Ryto" pastatytus klau- 
simus nieko neatsakė. 

Dabar paaiškėjo tų „sveikinimų“ ir tikroji intencija. 

Akylesni skaitytojai tur būt bus pastebėję, kad 
tų „sveikinimų“ „tautos vadams" labai daug plūdo 


iš Tauragės. Žmonės dyvyjosi, kad tauragiškiai, ku- 
riuos dar nesenai „tautos vadai" taip žvėriškai žudė, 
kurių reta šeimyna nėra nuo žudikų nukentėjusi, 
taip pamilo budelius, kad "L. Aidas" vos besuspėja 
„sveikinimus“ spausdinti! „Kas čia per velniava?" — 
manė dalyko nežinantieji — „nejaugi tie žmonės pa- 
kvaišo?" Vienok ne to būta. Žmonės nepakvaišo, jie 
kaip nekentė, taip ir šiandien nekenčia „tautos va- 
du". Visi tie „sveikinimai“ buvo siunčiami pastango- 
mis didelio tautininkų „veikėjo“ Jono Viliušio. 

Jonas Viliušis tai ne bile kas, bet Tauragės 
apskr., Pajūrio urėdijos miškų urėdas. Jis visur buvo 
pirmas, priklausė prie visų tautininkų organizacijų, ko- 
mandavo šaulius, organizavo „ūkininkų vienybę“ ir 
kiekvienos organizacijos susirinkime įnešdavo pasiū- 
lymą „pasveikinti“ „tautos vadus“, o po kiekvienu 
„sveikinimų“ pasirašydavo: „susirinkimo įgaliotas Jo- 
nas Viliušis“. Mat, jam buvo reikalinga, kad „tautos 
vadai" jo pavardę žinotų. „Atsarga gėdos nedaro" — 
manė sau tas „didvyris“. 

„L. Aido". Dar šių metų pavasarį Gustainis „L. Aide“ 
pakartotinai rašė, kad dabar Lietuvoj ne fašizmas 
esąs, bet „demokratinė diktatūra“, skelbianti 
mirtiną kovą tai akcijai, kurią veda socialdemokra- 
tai ir v. liaudininkai, stovintieji viename antifašisti- 
niame fronte! 

Gal d-gas Karušis „L. Aido“ visai ir neskaitė, 
aš nežinau. Gal čia tik atsitiktinas minčių supuoli- 
mas, kaip kartais būna, kada du išradėjai, savo tar- 
pe nesusižinodami, išranda vieną kokį nors genialų 
dalyką. Bet čia suminėtas „išradimas“ man vis vie- 
na neaiškus: Proletarinę diktatūrą — žinau, fašisti- 
nę—žinau, o kas per paukšis bus toji „demokratinė 
diktatūrą", ypač po to, kai Lietuvuoj fašizmas jau 
bus numarintas — taip ir negaliu atspėti. 

Konkrečiai tuo tarpu nieko nesiūlau, nes ma- 
nau, kad kiti. draugai tuo, taip svarbiu klausimu, 
dar išsitars. O tada bus galima aptarti ir tolimesni 
Lietuvos liaudies keliai, bei mūsų taktika. 


Proletaras. 


Dar del žvalgybos viršininko 
Rusteikos „reveliacijų“. 


Ryšy su žvalgybininko Dovidavičiaus provoka- 
cija, žvalgybos v-kas Rusteika, susikvietė spaudos 
atstovus ir majestotiškai jiems pareiškė, kad Rygoj 
„Darbininkų Balsas" esąs lenkų leidžiamas. To pa- 
tvirtinimui „pacitavo“ laikomo Kauno s. d. kalėjime 
politinio kalinio Jono Bielausko „parodymus“, ku- 
riuose sakoma, kad jis, Bieliauskas, buvęs įgijęs Pa- 
plausko pasitikėjimą, o šis jam esąs atidengęs visas 
politinių emigrantų veikimo kortas. Ir ko tik ten ne- 
pripasakota! Tame Bieliausko „parodyme" įeina ir 
lenkų pinigai, ir ginklai iš 6 Brigados su lenkų ka- 
rininkų pavardėmis, ir teroristai, ir literatūros plati- 
nimo punktai su jų vedėjais ir bendradarbiais, ir 
daug, daug kitų stebėtinų dalykų. 

Baigęs „cituoti“ Bieliausko „parodymus“, Ru- 
steika, tarytum jausdamas, kad jo pramanytam šlykš- 
čiam melui gali kai kas ir nepatikėti, pridurė: „Taip 
kalba žmogus, kuris buvo Paplausko' dešinioji ran- 
ka, teroristų grupės vadas..." 

Bet kaip gi iš tikrųjų kalba tas žmogus, kuris 
anot Rusteikos, buvo dešinioji Paplausko ranka? 
Rtsakymui pasiskaitykime jo laišką, tilpusi „L. Ži- 
nių" Nr. 211 iš IX: 17 m.: 


LAIŠKAS REDAKCIJAI. 


Prašau gerb. „Lietuvos Žinių" redakcija 
įdėti šį mano laišką. 

Prieš kuri laiką spaudoj tilpo kliminalinės 
policijos direktoriaus pulk. Rusteikos praneši- 
mas, kuriame be ko kita, cituojama neva ma- 
no duoti parodymai apie lietuvių politemigran- 
tų organizacinį veikimą užsieny. 

Sis kriminalinės policijos direktoriaus pra- 
nešimas, kiek jis liečia tariamuosius mano pa- 
rodymus, neatatinka tikrenybę. Aš jokių paro- 
dymų apie lietuvių politemigrantų organizacinį 
veikimą užsieny, nei apie kitas organizacijas 
nesu davęs. Krim. pol. dir. pacituoti mano pa- 
rodymai yra neteisingi. 

Jonas Bieliauskas. 
K. S. D. kalėjimas 
1930 m. rugpiūčio m. 23 d. 


Kaip matyt iš datos, šis Bieliausko laiškas bu- 
vo parašytas tuojau po Rusteikos „reveliacijų" bet 
„L. Žiniose" pasirodė beveik po mėnesio. Per tą 
laiką Kauno prokuratūra tikrino J. Bieliausko bylą 
ir neradusi joje Rusteikos „cituotų" neva Bieliau- 
sko „parodymų“, leido spausdinti. 

Dabar tas visas nešvarus Rusteikos melas iš- 
kilo aikštėn. Nebūtų dyvai jei tokius melus skebtų 
paprasti miesto žulikai. Bet šiuo kartu turim reika- 
lą su aukštu Lietuvos valdininku, policijos direkto- 
riumi, kuris jau į „tautos vadus" pretenduja! Kaip 
tokius žmones pąvadinti? ZŽuliko ir niekšo vardas 
tokiam Rusteikai būtų per geras. Reikėtų pavartyti 
Voldemaro pamfletų Ieksikoną, gal ten susirastų jam 
vardas tinkamesnis. r. 


Virtinė provokacijų. 


Lietuvoje provokacija pasidarė kasdieninių reiš- 
kiniu. Provokacija ėda visą Lietuvos visuomenės gyve- 
nimą. Bijodami visų ir visur „tautos vadai" savo 
viešpatavimo ramsčiams, šnipams ir provokatoriams, 
leidžia milijonus išluptų iš žmonių pinigų. Taigi, kiek- 
vienoj įstaigoj, kariuomenės daly, kaime, kultūrinė- 
se, politinėse ir kit. organizacijose, net atskirose šei- 
mose sėdi judošiai, kurie už grašius, tarnybas, arba 
gedimino blėką, parduoda savo kaimyną, draugą, 
brolį ir t. t. Lietuvoje, jeigu sueina trys asmenys, 
tai jau bijo atvirai kaibėti, nes kiekvienas iš jų ma- 


Kada pavasarį Smetona važinėjo Telšių —Kretin- 
gos statomą geležinkelį palaiminti, buvo užsukęs ir 
Tauragėn. Ten Viliušio pastangomis „tautos. vado" 
garbei buvo suruoštas banketas. Bankete Viliušis, pa- 
kėlęs klebonišką prabilo: 

„Kodel tauragiečiai taip džiaugiasi? — ir pats 
atsakė — todel, kad jų miestą aplaukė vadas visos 
tautos!.. Mūsų tauta turėjo aukščiau ar žemiau iški- 
lusį ne vieną vadą. Tačiau tikrąjį tautos vadą Anta- 
ną Smetoną tauta iškristalizavo kaip brangiausį kri- 
stalą... Tauragės tautiškos visuomenės vardu linkiu, 
kad mūsų tautos vadas pasiliktų prie valstybės vairo 
tol, kol bus gyvas, kol fizinės jėgos jam tai leis. 
Todel mes prašome jo neišleisti valstybės vairo iš 
savo ranku...” 

Kodel Viliušis taip džiaugėsi? Tur būt neatspė- 
site: jis vakarykščiai buvo jau dvidešimt ketvirtą tūk- 
stanti valdiškų litų įdėjęs į savo kišenių! O prašė 
Smetonos „neišleisti valstybės vairo iš savo rankų 
kol gyvas, kol fizinės jėgos leis”, todel, kad tikėjosi 


jog Smetona jo vagystes pridengs ir apsaugos jį nuo 
kalėjimo! Smetona dar valstybės vairo nepaleido, bet 
urėdas Jonas Viliušis iš vietos jau pavarytas — už 
vagystes ir kyšius. Nuo kalėjimo gal „tautos vadai" 
jį ir apsaugos: negi be reikalo siuntinėjo „sveikini- 
mus. Ju Viliušis taip daug pasiuntė, kad vienam 
„sveikinimui" nė po tūkstanti pavogtų litų neišeina!. 
1 


* x 
$ 


Plungę visi skaito Žemaitijos sostine. Bet ji to 
ir verta: turi !cementinius trotuarus, traktierius tris, 
seną garsų „Pliurijoną" ir ne mažiau garsų burmi- 
mistrą Boruchą Goldvaserį. Goldvaseris, burmistrui 
Vileišiui nelygsta nei ūgiu, nei lašiniais, bet ir Plun- 
gė negi Kaunas — sulig Jurgio ir kepurė. Užtad 
Goldvaseris Vytauto komiteto pirmininkas, o tas daug 
reiškia! 

Goldvaseris burmisteriauja jau nuo pat 1919 
metų. Plechavičius jį išmokino „patriotizmo" ir kai 

mo, kad tarp jų bent vienas yra provokatorius. Ne 
tik opoziciją, bet ir viens antrą „tautos vadai" šni- 
pinėja, provokuoja. Stai dar pradžioje „naujos eros" 
„tautos vadas" Plechavičius išgrūdo iš K. A. M. Mer- 
kį, bet kiek vėliau tuo pat būdu Daukantas išvarė 
lauk Plechavičių. Daukantą suvalgė Voldemaras, Vol- 
demarą Smetonienė su Musteikiu. Pagaliau, su Mu- 
steikiu apsidirbo Štencelis (tyčia priskirtas į Vid. Reik. 
Min. kaipo gener. sekretorius). Dabar Štencelis ėda 
Aravičių, gi Aravičius tyliai kasasi po Stenceliu. Esda- 
miesi tarp savęs toji prochvostu šaiką ėda ir nuodi- 
ją visą Lietuvos gyvenimą. 


Tūbelis—Aravičius žengia Voldemaro— 
Musteikio pramintu provokacijos keliu. 


Kai kas manė, kad pradėję ponauti nauji „tau- 
tos vadai" atsikratys tu šlykščių provokacijų, kurias 
išpūtė „plečkaitininkų" baubu, arba patys sprogdin- 
dami Mariampolej žvalgybą ir pan., kaip darė buv. 
jų sebrai Voldemaras su Musteikiu. Kur tau! Pra- 
keikę, išniekinę savo pirmtakūnus, Tūbelis—Aravi- 
čius pasigardžiuodami tęsia jų slykščius darbus, kaip 
krašto viduje taip ir užsieny polit. emigrantų tarpe. 
Tūbelio—Aravičiaus šnipai šlykščiausiu būdu nupirko 
iš Latvių valdžios draugą Misiulį, sudarė provokaci- 
nę garsiąją (buvo rašyta „P.") bombų mešlų kruvoje 
byla Liepojuje, sudarė visą tinklą provokatorių Vo- 
kietijoje, bet ypatingą dėmesį kreipia į emigrantų 
<entrą Vilniuje. Šį kartą paskelbsime keletą šnipų 


„darbelių“ prieš gyvenančius emigrantus Lenkijoje. 


Jezerskis — Kasperavičius. 


Gyvenantis Onušky (Mikalopo name), Kaišedo- 
riu apskr. žvalg. v-kas Jezerskis sudarė šiupų lizdą 
parubežy ties Rudziške. Mokėdamas žymias sumas 
pinigų pritraukė į tą tinklą net pasiturinčius ūkinin- 
kus lenkus. Svarbiausias uždavinis šnipinėti ir pro- 
vokuoti emigrantus. Pirmon eilėn buvo paimtas į apy- 
vartą gyvenantis lenkų pusėje (k. Aleksandruvka, 
Rudziškis val.) Lietuvos kariuomenės dezertiras, vė- 
liau tarnavęs lenkų kariuomenėje tūlas Kasperavi- 
čius Vladas. Šis tipas dar 1928 m., nuduodamas polit. 
emigrantą iš Lietuvos, stengėsi įlysti į emigrantų 
organizaciją. Atpasakojęs perdaug kvailai savo vei- 
kimą „už darbininkų reikalus" buvo pasiųstas vel- 
niop. Nuo to laiko jisai nesirodė. Bet štai nuo š. m. 


kovo mėnesio nuolat jį mato emigrantai Vilniuje, 
dažnai užeina į redakciją „Pirmyn" neva laikraščio 
pirkti. Patyrinėjus štai kas sužinota. Kovo mėnesy 
buvo pas Jezerskį šnipų pasitarimas ir čia Kauno 
ponu raginami nutarė užmušti J. Paplauską. Atlikti 
ši „garbinga“ darbą pasiėmė Kasperavičius. Gavo 
tam reikalui 1000 litų ir naganą su keliasdešimts šo- 
vinių. Paslankojęs Vilniuje kelias sąvaites Kaspera- 
vičius neatliko reikalaujamo. Tuomet Jezerskis atė- 
mė iš jo revolverį, dalį pinigų ir įsakė daugiau 
į emigrantus nosies nekišti, bet nenorėdamas palikti 
savo sebro bedarbiu, pavedė jam šnipinėti lenkų sar- 
gybas, bet čia nabagas greit pakliuvo ir dabar sėdi 
kalėjime. 


Jezerskis—Kossovskis ir „„vice-direktorius 
iš Kauno. 


Nepavykus su Kasperavičium Jezerskis imasi 
darbo kitaip. Mat, pažadėtas gedimino medalis ne- 
duoda tam šnipui ramumo. Turėdamas šnipais ne- 
prityrusius kaimiečius, negali išprovokuoti emigrantų 
nė su jais ką nors padaryti, taigi ima jis plačiau 
dairytis. Per savo šnipą Kossovskį sužino, kad Sta- 
sys Dajnauskas (darbin.-gelžkelietis, pasirašinėja „P" 
kaipo atsak. redaktorius) gyvenantis Marcinkonyse 
randasi be darbo ir gana sunkiose materialėse aplin- 
kybėse. Per Kossovskį ima jį klibinti. Štai ką apie 
tai papasakojo „Pirmyn“ redakcijai pats Dajnauskas: 

„Apie porą mėnesiu atgal, atvažiavo pas manę 
į Marcinkonis Kossovskio Felikso iš Vizgirdų k., 
„Rudziškės val., siųstas žmogus ir pranešė, kad sku- 
biai vykčiau pas jį, nes jis surado man kokį tai dar- 
bą. Būdamas jau ilgesni laiką bedarbiu, labai ta ži- 
nia apsidžiaugiau ir kartu su tuo žmogum nuvažia- 
vau į Vizgirdus.  KKossovskis priėmė manę meiliai, 
pavaišino ir kuomet jau buvome įkaušę, paėmęs iš 
manęs pasižadėjimą niekam apie išgirsta nepasa- 
koti, pradėjo manę atvirai kalbinti dirbti Jezerskio 
nurodymais. Aš tuomet nusispioviau ir išvykau atgal 
į namus. Už poros sąvaičių vėl kvietė Kossovskis 
pasikalbėti. Nevažiavau. Bet ėmiau galvoti ir priėjau 
išvadų, kad, matomai, lietuviška žvalgyba ruošia prieš 
emigrantus kokią nors provokaciją, kurioje nori ma- 
nę ar ką kitą panaudoti. Gudriai sulošus pavestą 
man žvalgybos rolę, turesiu progos pasityčioti iš šnipų 
ir apsaugoti polit. emigrantus nuo kokios biaurios 
provokacijos ar nelaimės. Niekam nieko nesakęs, 
savo atsakomybę nutariau durninti žvalgybą. Ir kuo- 
met dar kartą Kossovskis pasiūlė man minėtą daly- 


užėjo cholera „tautos vadus", „sveikinti", Goldvase- 
ris nė per sekundę nuo kitų „tautininkų“ neatsiliko. 
Ir kaip atsilikti? Ar mažai falšyvų pasų išduota? Ar 
mažai kyšių paimta? Ar mažai miesto pinigų išaikvo- 
ta? Tokius dalykus visada galėsi padengti „tautos 
vadų" sveikinimais — galvoja žydelis. Jei kiti tauti- 
ninkai už vagystes išsiperka sveikinimais „tautos va- 
du", tai kodel jis, Goldvaseris, Plungės miesto amži- 
nas burmistras, Vytauto komiteto pirmininkas to ne- 
gali padaryti? Tik būk „tautininkas“, sveikink „tau- 
tos vadus", tai nei su sekretoriumi, nei su bugalte- 
riu nereikės kyšiaiš dalintis. To ponas Goldvaseris 
ir nemėgdavo. 

Iki šiol viskas ėjo tykiai, kaip patepta. Bet šio- 
mis dienomis iš kur tai velnias užnešė reviziją 

Ponas burmistras nubalo, bet greit vėl atsigrie- 
bė ir nieko nelaukęs pasiuntė pusskerstam žval- 
gybos viršininkui Rusteikai „sveikinimą“. „Spiaut — 
mano sau ponas Goldvaseris — į jūsų reviziją: žval- 
'gyba Lietuvoj šiandien visagalė, jos viršininkas Ru- 


steika išgelbės mane, ¡biedną žydelį, iš pačios pe- 
klos!" 

Bet kai jau žmogui pradeda nesisekti, tai bėda 
bėdą veja. Taigi ir pono Goldvaserio nelaimei, Ru- 
steiką nelabasis išnešė į užsienį! Suiro pono burmi- 
stro planai, sumišo plikė ir jis, nelaukęs revizijos 
pasekmių, padavė Telšių apskrities viršininkui pra- 
šymą paleisti jį iš „sunkių“ Plungės miesto burmistro 
pareigų! 

Jei revizija ką nors „griešno“ ir surastų, tai 
ponas Goldvaseris tikisi, kad reikalus „tautos vadai" 
pataisys: juk ne veltui jo „sveikinimus“ „tautos va- 
dai" rijo kasdien, kaip slyvas! j 

Rukščiau privesti faktai mums atidengia dar 
vieną „naujosios eros" paslaptį, būtent: Jei tik iš 
kur nors siunčia „tautos vadams" sveikinimus, taip 
ir žinokite, kad ten sėdi biauriai prasivogęs „tauti- 
ninkų" didvyris. 3 

P. Litas. 

ką—sutikau. Jezerskis norėjo būtinai pats su manim 
matytis dėliai aptarimo „darbo" sąlygų. Nors ir su 
garantija Kossovškio visgi pirmą kart ėjau ant pasi- 
matymo pas Jezerskį su baimę. Susitikome anoje 
pusėje k. Pribancu, pas II rajono, III sargybos virši- 
nrnką Gylį — Gilevičių, kuris, kaip vėliau paaiškėjo 
irgi yra šnipas. Jezerskis labai mandagiai klausinėjo 
apie visokį emigrantų veikimą, žadėjo daug pinigų, 
gi reikalui esant ir tarnybą (lenkų piliečiui, łenkui!? 
Red.). Nustatė kokias aš žinias jam turiu teikti atsi- 
sveikinę persiskyrėm. Nuo to laiko aš jiems pasa- 
kodavau visokias istorijas apie emigrantus, gi jie 
man mokėdavo dolieriais. Išviso esu gavęs nuo jų 
apie 100 dol. Paėmęs žemelapį surandu miestelius 
Lietuvoje ir teikiu Jezerskiui „svarbias žinias“. Sun- 
ku ir įsivaizdinti kokie tie šnipai durni — aš jiems 
glupstvas šneku, o jie man moka dolieriais. Bet, 
matomai, mano „tikros žinios" pasirodė net ir tiems 
durniams abejotinos vertės, nes vieną gražia dieną 
Jezerskis manę pakvietė pasikalbėti su pačiu ponu 
vice-direktorium iš Kauno. Atvykau. Tas manę smul- 
kiai išklausinėjo ir išsivedęs Jezerskį su Gyliu už 
durų ką tai kukždėjosi. Pagaliau grižęs pasakė man, 
kad aš turiu imti dideliame skaičiuje „Pirmyn“ ir jį 
„platinti", t. y. atidavinėti tam žmogui, kurį jie man 
prisiųs, arba geriausia, kad tą daryčiau per savo ry- 
šius Lietuvoje ir jiems apie tai praneščiau. Sutikau. 
Daves -pinigų paleido. Už niekurio laiko vėl gavau 
pakvietimą ant pasimatymo su p. vice-direktorium. 
Nuėjau. Radau daug šnapso ir užkandžio. Išsigerus 
p. vice-direkt. pasiūlė man vykti į Kauną pasikal- 
bėti dar su svarbesniais asmenims. Bijodamas išaišs 
kinimo atsikalbėjau kokiu tai svarbiu posėdžiu, iš ku- 
rio pažadėjau suteikti žinių. Direktorius už tai pa- 
gyrė ir jau nevertė važiuoti Kaunan. Sakė, galėsim 
ir čia aptarti. Kalbėjome rusiškai, kadangi aš lietu- 
viškai nemoku. Vice-direktorius išdėstė planą, kaip 
sugauti emigrancijoje vadovaujančius asmenis: Pa- 
plauską, Mintą, Januškį ir kitus. Sutarėme, kad aš 
po kokia nors priedangą išsikviesiu žymeshius emi- 
grantus į parubežį išanksto, žinoma, pranešiu jiems, 
tuomet jie su paruoštu būriu policininkų ir žvalgy- 
bininkų užpuls, paims gyvus arba užmuš. įvykdimui 
šios provokacijos man į pagelbą davė — supažindi- 

no tūlą Orlovskį Joną iš lietuvių pusės, kuris turėjo 
lošti rolę didelio revoliucinio veikėjo iš Lietuvos. 
Priėjus prie tokio jau veikimo mano padėtis pasi- 
darė pavojinga. Nutariau su jais nutraukti ir prane- 
šti apie viską jums, emigrantams. Bet tą dalyką 
pagreitino dar sekamas įvykis. Rugpiūčio 10 d. esant 
man Rudziškėj pranešta man, kad ateičiau į Vizgir- 
dus. Nuėjau. Radau ten Orlovskį, kuris prašė jį pa- 
lydėti į rubežių, nes bijosi lenkų sargybų. 

Ejome kartu. Orlovskis Jabai domėjosi būsimu 
mūsų „darbu“. Beeinant mums, iššoko iš krūmų len- 
kų sargybiniai ir mus suėmė. Mane ištardę paleido 
gi Orlovskį paliko. Dabar girdėjau, kad jis išdavė 
visus savo kolegas šioj pusėj, kurie tapo suimti. 


Red. prierašas. Smulkiai ištyrus pasirodė, 
kad čia išdėstyti faktai tikri. Vėliau paskelbsime dau- 
giau „tautiškos" žvalgybos „patriotinių“ žygių. 


Atviras laiškas. 


Jau gana ilgokas laikais kaip man žvalgyba 
neduoda ramybės. Per šnipą Vievio vyr. policininką 
Kasperavičių ir pasienio polic. Vasiliauską siųnti- 
nėją įvairius pasiūlymus. Kviečia susitarti su kitais 
emigrantais ir eiti į Lietuvą sukilimo daryti arba 
pačiam vienam grįžti pavogus iš emigrantų centro 
svarbių dokumentų, sarašus slaptų organizacijų Lie- 
tuvoje, žinias apie platintojus revoliucinės literatūros 
irt. t. Už tai man žada duoti daug pinigų, tarnybą, 
dovanoti man „prasižengimus" | kuriais nusižengiau 
prieš fašistų valdžią ir kitokias gėrybes suteikti. 

Daug kartų jau esu tuos šnipus tu jų siūlymais 
pasiuntęs velniop, bet jie vis lenda. Taigi pareiškiu 
dar karta viešai. Sunaikinot jūs, niekšai, mano gyve- 
nimą Lietuvoje, privertet apleisti savo šeimyną ir 
dabar emigracijoje esu kartais nevalgęs ir apiplyšęs, 
bet idejos savo neisižadėjau ir neisižadėsiu. Ant 
kiek pajėgiu, tiek prisidedu kovoje prieš jus, fašistai. 
Tikiuos, kad dar į Lietuva grišiu ir jus pamatysiu, 
bet tik tuomet, kai jūs kabosite ant šakos. 

Jonas Rabčynskas. 
1930—1X—24 d. Vilnius. 


Laiškai ir Korespondencijos. 

Ūkininkų vargai. 

Kadaise žemės ūkio ministeris Aleksa gyrėsi, 
kad, girdi, duokite man paministeriauti — Lietuva 
tuojau bus antroji Danija! Ir štai ketverius metus 
Aleksa ministeriauja ir ne tik žadėtosios „gerovės“ 
nesimato, bet ūkininkai baigia nusmukti. Kol nebu- 
vo Aleksos, kol nebuvo „tautos vadų" ūkininkas už 
rugių centnerį gaudavo 30 litų. Siandien begauna tik 
6—7 litus. Kviečiai buvo po 40 litų centneris, dabar 
nuvažiavo iki 10 litų! 

Siomis dienomis Aleksa susikvietes žurnalistus 
pareiškė, kad javų kainos esančios nukritusios ne 
tik Lietuvoj, bet ir pasaulinėj rinkoj. Taip, javai šie- 
met visur pigesni, bet niekur nėr taip pigus, kaip 
Lietuvoj. Pavyzdžiui, sulig paskutinių valdžios stati- 
stiko žinių, rugių centneriui mokėjo: Rygoj — 23 li- 
tus, Helsinkuose — 22 |. 50 c., Berlyne — 21 litą, 
Hamburge 20 litų, Karaliaučiuj 20 I. 50 c., o Lietu- 
voj 6—7 litus! Jau ir „L. Žinios" rašo, kad pas mus 


dedasi skandališki dalykai. Prieita ligi to, kad už 
kviečių centnerį nenoroms pirkliai moka 10 litų. Sė7 
lenos jau susilygino su kviečiais: kviečių centneris 
10 litų, sėlenų — 9 lital 50 c.! 

Aleksa sako, kad javų atpigime esą kaiti patys 
ūkininkai, nes jie skubindami parduoti užverčia rin- 
ką javais ir del to krinta kainos. 

Bet ką gi ūkininkai gali daryti, kad pinigų rei- 
kia. Reikia valdžiai mokesčiai mokėti, vekseliai iš- 
pirkt, skolos grąžint. Pavartykime tik „Vvriausybes 
Žinias", kiek ten ūkių eina pardavimui iš varžytynių 
už skolas. Užeikime į bile kurią valsčiaus valdybą— 
visos sienos nulipdytos varžytynių skelbimais! Rei- 
kia gelbėt ūkis, reikia javus parduoti už tiek, kiek 
pirklys duoda. Lietuvos ūkininkus „tautos vadai" 
atidavė žydiškų pirklių malonėn. 

Ministeris Aleksa nepatenkintas, kad Latvijos 
valdžia visomis savo javų rūšims stengiasi palaikyti 
aukštas kainas ir tų kainų palaikymui išmeta daug 
pinigų. Tą patį daro ir Vokietijos valdžią. Gal tas ir 

negerai, nes ir vienur ir kitus dirbtinas javų kainu 
palaikimas taip sutvarkytas, kad iš to naudojasi tik 
stambūs ūkininkai ir visokie šmugelninkai. Bet mūsų 
„tautos vadai" mano, kad Lietuvai geriausiai tinka 
daug naujų kalėjimų pristatyti, suruošt Vytauto jomar- 
ką po visą Lietuvą, pristatyt jam paminklu, kelt visokius 
balius. Tam jie pinigų nesigaili. O ukininkus peremti 
nereikia: suk juos devyni! Anot Aleksos, didelio čia 
daikto, kad ūkininkus licituoja: vieną išlicituos, kitas 
jo ūkį nupirks — žemė nedirbta nebus! 

Taip kalba žemės ūkio ministeris, kuris prieš 
ketverius metus žadėjo Lietuvą paversti antra Da- 
nija. Bet Aleksa matyt visą savo išmintį bus sudė- 
jes i garsujį „kumelių kergimo įstatymą". Taip, kad 
žemės ūkio pertvarkymui ir ūkininkų gerovės pakė- 
limui nieko nebeliko. 

Antra vertus, rūpintis žemės ūkiu valdžiai ne- 
atlieka ir laiko. Visą jos „kūrybą“ suėda intrigos, 
tarpusavės rietenos ir vienintelis rūpestis: visokia 
kaina išsilaikyti valdžioj! 

Kada „L. Žinios" pakėlė balsą, jog pirkliai su- 
darę sindikatus diktuoja javams kainas, išnaudoja 
ūkininkus ir vartotojus nes kviečių kainas jau suly- 
gino su sėlenų kaina, o duona beveik neatpigo, kad 
valdžia turi imtis priemonis, sumažinti spekuliantų 
apetitus, žinomas fašistinis ekonomistas Albinas Rim- 
ka pasišovė spekuliantus ginti. Anot Rimkos, ko čia 
dyvytis, kad sėlenos susilygino su kviečiais. Prieš 
karą sėlenos buvę dar brangesnes negu dabar! Bet 
kodel ponas Rimka nekelia klausimo, kaip ūkinin- 
kas gali galus su galais suvesti, kai javų kainos per 
pusę pigesnės negu buvo prieš karą, o pramonės 
išdirbiniai per pusę brangesni? 
| Sito klausimo fašistiniai ekonomistai nekelia. 
Ūlkininkus remti mažai pelno: Letūkis užpernai, tar- 
pininkaudamas ūkininkams javus skolinant, vos po 
4 litus nuo centnerio teuždirbo! Žydai pirkliai, už 
jų interesu gynimą, mūsų ekonomistams matyt bran- 
giau moka. 

Ūkininkų padėtis pasidarė 
bet „tautos vadai" neturi laiko 
baliais ir „karališkom" iškilmėm. 


nebepakenčiama, 
rūpintis: jie užimti 


V-—-tis. 


Irgi „piečkaitininkai“ 


Š. m. rugsėjo mėn. 22 d. Kaune kariuomenės 
teismas svarsto, taip vadinamų „plečkaitinkų" bylą. 
Pažiūrėkime kas tie per veikėjai. Stasys Karlovičius 
(ne Karpanavičius kaip laikraščiai padavė) yra len- 
kų pilietis, smulkus Vilniaus žulikėlis. Begyvenda- 
mas pas pabėgusį iš Lietuvos buv. policininką F. 
Leonavičių k. Lazdenuose (ties Vieviu lenku pusėje) 
užvedė su jo žmona Elžbieta Leonavičienė flirtą ir 
kuomet vyras tą pastebėjęs abiem išlupo kailį, tai 
šie vėliau, parinkę atatinkamą momentą Leonavičių 
užsmaugė ir pagrobę visus daiktus, palikę mažą 
mergaitę išbėgo Lietuvon. 

Kadangi E. Leonavičienė yra kilusi ir nuolat 
gyvenusi Kaišedoryse, tai turi daug pažįstamų. Taigi 
išsisukinėdami atsakomybės už žmogžudystę pasisa- 
kė esą dideli veikėjai „plečkaitininkai“ ir gali žval- 
gybai daug išduoti narių slaptos Kaišedorių organi- 
zacijos. Žvalgybai tik to ir reikėjo. Į protokola įtrau- 
kė visus sau nepatinkamus Kaišedoriu darbininkus 
Vladą Raazevičių ir kit. ir štai turime gatavą „pleč- 
kaitininkų" bylą. Kaip teko patirti lenku valdžia 
savo laiku buvo pareikalavusi išduoti žmogžudžius 
St Karlovičių ir E. Leonavičiene, bet „tautiškoji val- 
džia” atsakė, kad nežinanti kur tokie randasi. Mat 


žvalgybai buvo svarbu su anų žmogžudžių pagelba 
įkišti į kalėjimą nekaltus žmonės. 

Reikia pažymėtį dar tas, kad Leonavičienė be- 
veik visą laiką buvo laisva. Perkūnas. 


Vievis. Pas mumis įsiveisė šnipukų. Pradė- 
jome aiškinti ir susėkem, kad tai būtą Banevičiaus 
Dominyko ir Dubo Antano iš Bialolėsio k. Biskuti 
pagązdinome, tai išbėgo į Kauną. Girdėjome gavo 
kokį ten darbą. 

Kauno darbininkai saugokitės jų ir pasitaikius 
progai pakiškite po tiltų. Negaila tokių šunų. 


Dovydas. 


Rusteika atostogauja 


Po nenusisekusių skerstuvių, žvalgybos virši- 
ninkas Rusteika atsipeikėjo ir gavęs iš valstybės iž- 
do stambią sumą pinigų, rugsėjo 19 d. išvažiavo 
į užsienį savo sveikatos pataisyti. 

Į stoti Rusteiką palydėjo kai kurie ministeriai, 
aukšti valdininkai ir visa Kauno žvalgybos macė, 
neišskiriant nė Valentino Gustainio. 

Išvažiuodamas Rusteika pareiškė, kad jis neži- 
nąs kiek ilgai galėsiąs sveikatą taisyti, labai esąs 
susirūpinęs „brangia tėvyne“, kurios greit pasiilg- 
siąs. Patvirtinimu to, privedė pavyzdį, kad jis prieš 
karą studentaudamas „Smorgonės universitete" (bu- 
vo ir toks Rusijoj, P.), kartą buvęs gavęs progą pa- 
gyventi Sibire, bet negalėjęs iškęsti nė trijų mėne- 
sių — labai jau buvęs pasiilgęs Lietuvos. „Bijau — 
sako Rusteika, — kad nei Prancūzijos Ruvjera, nei 
gražūs kalnai neleis man užmiršti Lietuvos reikalų, 
neleis atsiskirti nė trumpam laikui nuo tų rūpesčiu, 
kuriais jūs čia pasilikę grvensite... 

Įdomu, kodel Rusteikai taip Lietuva pabrango? 
O gal jis iš didelio „patriotizmo" ir bolševikų karo 
komisaru Šiauliuose buvo ir ten kartu su Dumša ir 

emaičiu Lietuvos reikalus „gynė“? 
iandien ekskomisarui Rusteikai pabrango Lie- 
tuva! Pabrango ji ir „tautos vadui" Smetonai. Bet 
pradžioj 1919 metų ir vienas ir antras Lietuvos rei- 
kalais, jos nepriklausomybe prekiavo: vianas ją siūlė 
Maskvai, antras — Berlynui! 

Dabar tiems parazitams Lietuva „brangi“. Mat, 
jie sėdėdami žmonėm ant sprando turi progos jų 
krauju tukti ir savo „sveikatą taisyti". 


Praeivis. 


{v 


iš žurnalisto užrašų. 
I. 

Mūsų padangė nesenai prasišiepusi naivios ste- 
nografistės šypsena, vėl apsiniaukė. Voldemarą iš- 
siuntus į Platelius, nenusisekus skerstuvems, Olšau- 
skui paliovus siuntinėti Smetonai malonės prašymus— 
Kaunas nutilo: „L. Zinios pritrūko sensaciju.  Toliu- 
šis ir Kardelis pas Voldemar4 nebesilanko; nebe- 
klausinėja kokia jo nuomonė apie dabartinę Lietu- 
vos padėtį, kaip jis žiūri į savo papėdininkus. Išnau- 
dojo, išsunkė, kaip citriną ir išmetė gatvėn! „Ryto“ 
korespondentas pakeliui dar buvo užsukęs į Platelius, 


Tavo laisvė priklaso nuo tavo 
noro ir pasiryžimo būti laisvu! 

bet ir tas nieko nepešė. „Sėdi, girdi, susitraukęs kaip 
krupis: šypsena dirbtina, plaukai nešukuoti, švarkas 
nuzulintas, veidas apšepęs retais gyvaplaukiais".. 
Štai kas beliko iš to garsaus ir didžiai garbingo vy- 
ro, į kurį prieš metus su viršu net pats popiežius bu- 
vo įsimylėjęs. „Jo šventenybė Papa Pijus XI — rašė 
„Lietuvos Aidas" -— nepraleidžia nė vienos progos, 
nepasiuntęs mūsų Vyriausybės Galvai arba širdin- 
giausiu sveikinimų, arba kokią nors gražią dovaną, 
kaip savo palaukumo dabartiniems mūsų valstybės 
Vadams ženklą. Ą 

„Šis nuolatinis Jo Sventenybės atsiminimas 
mūsų Valstybės Vadų; tas nuolatinis jų sveikinimas, 
laiminimas ir dovanomis apdovanojimas rodo, kad 
Kristaus laivo dabartiniam  Vairininkui rūpi Lietuva; 
kad Jam rūpi dabartinė mūšų vyriausybė, ypatingai 
jos viršūnės; kad Jis yra patenkintas ta linkme, ku- 
ria dabar vairuojamas Lietuvos valstybės vairas"... 

Ir daug, daug dar „L. Aidas" limonadinių saldy- 
biu anuomet pripasakojo, bet ir iš aukščiau privestų bus 
gana, kad supratus, kas tai per didybės būta. O da- 
bar? Dabar ne tik Jo Sventėnybė nebesiunčia Vol- 
demarui „sveikinimų ir dovanų", bet ir gatvės re- 
porterių dėmesio jau nebetraukia! 

Justas Staugaitis apsilankęs Plateliuose gany- 
tojiškais reikalais, tą tema dar pasakė vieną pamo- 
kslą ir, rodydamas pirštu iai rūmus, užbai- 
gė: „memento, homo, quia pulvis es” 

Taip smunka didybės. 


Pavertus Voldemarą į dulkę, atsigavo krikščio- 
nių demokratų širdys. Atbildėjęs iš Prancūzijos Kru- 
pavičius, tuojau padarė vizitą Lapėnui ir davė su- 
prasti, kad broliškas susitarimas yra visiškai gali- 
mas. Reikalavimai pakol kas maži: žemės ūkio mi- 
nisterija Krupavičiui, švietimo — Bistrui, ir „zgada“! 
Bet giltinė davė sužinoti apie derybas Aleksai! „Kaip? 
Krupavičius žemės ūkio ministeris? Turėkit jus gal- 
vas! — karščiavosi ponas Aleksa. — Kam mums rei- 
kalingi krikščionys demokratai? Turim Mironą, tu- 
rim Iz. Tamošaitį, pralotą Urbonavičių. pralotą Bo- 
risevičiu kunigą Sabaliauską, kun. Jokubėną, Serną. 
Ne visi katalikai sakot? Turim ir katalikų: pralotai 
Narjauskas, Simaitis, kunigai Budraitis, Juodaitis ir 
dar visa kapą jiems panašių. Katalikybei skelbti pil- 
nai jų pakaks!" 

Taip iš susitarimo nieko ir neišėjo. Mat, že- 
mės ūkio ministeriu tegali būti tiktai Jonas Aleksa. 
Tai viena iš svarbiausių kliūčių. 

Dabar tarp dviejų mūsų „katalikybių" kova vėl 
paaštrėjo. „L. Aidas" be pasigailėjimo pliekia kri- 
kščionis demokratus, o „Rytui" karo cenzoriai ne- 
leidžia nė prasižioti. 

Nuncijus Bartoloni mėgino abejus katalikus su- 
taikinti, bet nepavyko. Tautininkai bijo, kad įsigalė- 
ję krikščionys demokratai, jų pačių nuo valstybės 
lovio neatstumtų. Krikdemai esą tokios veislės, kad 
kaip tik prie lovio pripuola, tuojau ir sulipa visom 
keturiom, o kitiem ir sunkiui įkišti vietos nelieka. 

Kad krikščionys demokratai perdaug neįsigalėtų, 
tautininkai uždarė gimnazijose ir progimnazijose bei 
kitokiose aukštesnėse mokyklose visas ateitininkų 

Gyvenimas — kova. Kovoj dar- 


bininkai gali pralaimėti tik savo 
pančius! 


organizacijas. Krikdemai įsiuto. Zada skųstis po- 
piežiui. 

Kaip toli toji kova eis — parodys netolima 
ateitis. 


IH. 


Po Vokietijos Reichstago rinkimu, mūsų snū- 
duruojantieji fašistai vėl sujudo ir kaip tos rudens 
musžs, su nepaprastu įkirumu pradėjo lysti visiem 
į akis. Žiūrėkite, girdi, visur senasiąs, anksčiau gar- 
bintas vertybes (suprask demokratiją) daužo į tru- 
pinius ir kuria naujas. Stai Vokietijos fašistai visą 
šimtą putčmeisterių pravedė į Reichstagą! Linksmu, 
ar ne? Simtas putčmeisterių, tai bent bagažas! Mo- 
ralinio ėdalo mūsiškiai tikesi iš tų kolegų turėti iš- 
tisiems trejiems metams! 

Bet kas žin ar tik neapsigaus? Nežiūrint Zau- 
niaus parodytų Curtijui meilių akių ir „L. Aido" re- 
veransų, vokiečiai toms Kauno gatvės prostitutėms 
jau rėžė į snukį: muitus pakėlė ir Klaipėdos vokie- 
čių skundą parėmė Tautų Sąjungoj. Nuo to jau da- 
bar kenčia Lietuvos reikalai. O jei Vokietijoj įsiga- 
lėtų fašistai tai greit būtų sudie Klaipėda ir visa ne- 
priklausoma Lietuva. 

Bet kas mūsų fašistams Lietuva? Jie gyvena 
rudens musių „idealais": kad ir viena diena, bet 
mano! 


IV. 


„Del Lietuvos nėra ko stebėtis"! 

Tautų Sąjunga yra priėmusi ir rekomendavusi 
savo nariams ratifikuoti apie 40 įvairių tarptautiniu 
sutarčių. Iš tų sutarčių Lietuva nė vienos dar 
nėra ratifikavusi, del ko teisingai yra vadinama 
atsilikusiausia Europos šalimi. Lietuva, turė- 
dama priešaky okupantiška valdžia, ne tik tarptau- 
tinės teisės varžų vengia, bet ir pasiimtas ant savęs 
prievolės begėdiškai kojomis mindo. Žinoma yra T. 
Sąjungos narių prievolė nevaržyti ekonominio dar- 
bininkų judėjimo, o tuo tarpu ekonominės Lietuvos 
darbininkų sąjungos yra be atodairos naikinamos. 
Ką Lietuvos budeliams reiškia teisė, jei ji nėra jiems 
naudinga! Užsienio spauda konstatuodama Lietuvos 
atsilikimą ne be ironijos prideda, kad „del Lietuvos 
nėra ko stebėtis". 

Meteoras. 


Dar vienas „vadas“. 


Atviras laiškas. 


Ir kokiu tik tų 
Juozas Kazlauskas: 

Buvo geras, tylus berniukas, raštininkavo sau 
Virbaly, rašinėdavo žmoneliams prašymėlius, duoda- 
vo bobelėms naudingus patarimus, ką pats nesu- 
prasdavo, klausdavo mamos, vienu žodžiu, laikui 
bėgant berniukas butų išejęs į žmonis. Bet štai fa- 
šistų perversmas. Vėliau gi žmonių sukilimas prieš 
juos, areštai, emigracija, veikimas emigracijoje, pleč- 
kaitininkai. Įsikibęs į Jeronimo skverną ir 'pildyda- 
mas šventai jo valią, Juozelis ir čion pakyla. Tam- 
pa pačio „generolo“ adjutantu. Bet kaip visur taip 
ir čion „generolas“ pralaimi, pakliuva į kalėjimą. 
Atluptas nuo skverno savo vado Juozelis nežino kas 
daryti. Vajavodamas nekurį laiką už „generolo“ 
„generalna linją“, netikėtai persimeta į jo priešinin- 
kų eiles. Gailėdamą jo organizaciją padeda išmokti 
jam soferio amato, rūpinasi darbą surasti. Bet, bet... 
Juozelis nenori šito, jam rūpi pačiam tapti genero- 


„vadu? nebūna? Štai kad ir 

lū. Gauna patarimų nuo „gribų pirklio”, palaimini- 
mą nuo „tautos vadų” ir štai Juozelis slaptai va- 
žiuoja į Berlyną, atidaro savo ofisą su „propagan- 
dos skyrium" ir pasidaręs patriotu nugi keikti „te- 
vynės pardavikus"! Garbinga ir pelninga. Išsiuntinė- 
jes apie puskapį įvairių „cirkuliarų", atsišaukimų, 
instrukcijų ir nesulaukęs iš niekur atsiliepimo Juo- 
zelis susinervavo. Pamegdžiodamas savo buvusį šefa 
ima emigrantams grąsinti, girdi, perspėjau savo lai- 
ku, rašiau kelis laiškus, neatsiliepi, pamatysi kas 
bus, gailėsies, bet jau bus vėlu. Aną dien susitinku 
keletą emigrantų rodo laiškus, pasakoja ir verkia iš 
baimės. Sako, gązdina mus žvalgybininkai, provoka- 
toriai, šnipai, ve, ir šitas dar prisidėjo. 

Juozeli 


Kazlauske, prieteliau dūšios mano, 
mesk šitas glupstvas vistiek generolu nepasidarysi. 
Jei jau linksti į „tautos vadų" pusę, tai ir važiuok 


ten, kaip tai padarė Rygiškis Antanas Dovidavičius. 
Arba nejuokink svieto ir eik dirbti savo profesijos 
darbo. Bus tavo nervams ir galveliai spakajus. 


R. Bernotas. 


m e 


Ką rašo kiti laikraščiai. 


Pietų Amerikos laikrašty 
randame sekantį laišką: 

„Žinotumėt, rašant iš Lietuvos dvi išeitys yra: 
nieko nerašyt, arba rašyt apie skurdą, vargą, prispau- 
dimą ir kančias kurios slėgia dirbančiuosius krašto 
sluoksnius, apie paniekinimą, dvasinę prostituciją, 
suidijotėjimą, kurio taip gausiai mūsų šaly priveisė 
žiurkės iš Italijos aruodynų. 

„Ekonominiam krašto gyvenime jokių pragiedrėji- 
mų. Darbininkų uždarbiai sodžiuje neįtikėtinai maži. 
Seniau bernui dirbančiam ūkio darbus Suvalkijoje 
mėnesiui buvo mokama 40—60 litų, metams 500—700 
litų. Dabargi daugiausia 35 mėnesiui ir metams 
309—400; merginos virš 200 retai gauna. Kitose Lie- 
tuvos dalyse, kiek galima spręsti iš laikraščių kore- 
spondencijų ir laiškų — būklė dar blogesnė. Vyrams 
siūloma 150—250 metams; gi moterys net vasaros 
laiku, esant daugiausia darbo, dirba daržų ir kitus 
ūkio darbus vien už maistą. Nestebėtina, kad labai 
gausiai iš kaimų plaukia žmonės miestuosna arba 
užsienin. Miestuos daug bedarbių, net vasaros metu, 
kuriuos ramina perpildyti žvalgybos kadrai. Profesi- 
nių ir kitokių darbininkų organizacijų nėra. Tuo tar- 
pu valdininkų, kariškių, ypač aukštesniųjų, ir žvalgy- 
bos būklė pagerėjo: jų skaičius nuolat didinamas ir 
algos pakeliamos. Užtad dantis sukandę taip ištiki- 
mai ir traukia diktatūros vežimą. Tik vargu, ar ilgam. 
Sunki būklė moksleivijos, ypač tų, kuriems teko nu- 
kentėt kovojant prieš fašistų smurtą: darbo mieste 
negaus. Visą laiką persekiojami. 

„Gi žmonės su sočiais pilvais juokus krečia. 
Taip, neva Vytauto garbei sugalvojo gudrų šposą: 
nešiot apie Lietuvą Vytauto paveikslą. Žinokit, tai 
tik pradžia. Gal neužilgo išgirsite, kad Smetonos ar 
Voldemaro paveikslai pasamdytų agentų po Lietuvą 
tąsiojami. Jums tai gal nuostabu, bet šventa tikre- 
nybė. Paskelbkit užsienio spaudoje, nors ir skaudu, 
komedijų rašytojai lai atvažiuoja: daug temų gaus 
Lietuvoje. Sotūs ponai tai daro savo interesams: Jeigu 
Vytautas karūnos siekė, tai kodėl Smetonų Anta- 
nukui jos nesiekti, kodel Vytautu nepabūti? Dirba 
ir kruvinasis Voldemarų Augustinas: jo rankos 
dar nespėjusios nudžiūti nuo Vosyliaus, Augaičio, 


„Darbininkų Tiesa" 


Merkelio ir dešimčių kitu kraujo siekiamujų aukų. 
Tik vargu, ar pakęstų Lietuvos darbo liaudis antru 
kart jo jungą. Peraukštas įtempimas ir paties Augu- 
stinuko sveikatai pavojingas. 

„Neseniai Kauno žvalgyba, kalbama už sveti- 
mos valstybės pinigus, suruošė Kaune priešlenkiškus 
pogromus. Apdaužyta keletas žmonių, išplėštas kny- 
gynas, išdaužyti lenkų gimnazijos langai. Sunkiai 
akmenimis į galvą sukruvinta lietuvaitė gimnazistė. 
Visą dieną siuto žvalgybos valdininkų vadovaujamos 
bandos. 

„Yra žmonių, kurie sakinio doriau nemokėdami 

sulipinti, dideliais rašytojais nori būti. Stai ir Ant. 
Smetona. Žmogus, kuris rašė nuvalkiotiems laikra- 
ščiams straipsniukus, dabar juos surenka ir už val- 
stybės pinigus išleidžia storomis knygomis. Visiems 
valdininkams ir įstaigoms išsiuntinėtas raštas, lygus 
įsakymui, kuriame liepiama pirkti tie raštai. Gudrus 
„rašytojas“ ar ne tiesa? Tokiu „rašytoju" ir nemo- 
kąs rašyti Buridono asilas gali būti. 
y „Organizacijų tarpe joks veikimas negalimas. 
Stenceliai, Glovackiai ir kiti caro ar kaizerio adjutan- 
tai ant visų prašymų susirinkimams leisti ir tam pa- 
našių lipdo vienodą rezoliuciją: „negalima“. Net Kau- 
no mieste praeina ištisi mėnesiai ir nebūva sušaukta 
joks susirinkimas (žinokit, Kauno mieste 100,000 gy- 
ventoju). Neveikia sekmadieniais jokia skaitykla. Tik 
uniformuoti tipai storais pilvais šaligatvius trina. To- 
kia būklė, suprantama, gimdo kitokį veikimą: veikia- 
ma palėpėse, urvuose. 

„Be cenzūros ruošiamas dar kaž koks spaudai 
„Iistatymas". Tai bus spaudai peilis. Juo įvedama di- 
džiausios bausmės už „neteisingas“ žinias, laikra- 
ščiams nubaustiems neduodama auku rinkti ir t. t. 
Žodžiu, tai „įstatymas" numušąs pasaulinį reakcio- 
niškumo rekordą. Jį įvedus didžiuma iaikraščių ne- 
galės viešai išeiti. 

„Tai tiek šiuo kartu. Matote, nieko džiuginan- 
čio. Visgi, Draugai, neužmirškite artojų šalies: šian- 
dien ar ryt ji retežius pajėgs numesti, būkit pasi- 
ruošę padėti jai”. 

Z. Gelgudas. 


P. S. Kas žin ar Kauno fašistai nemėgins iro- 
dyti, kad ir „D. Tiesa" leidžiama už „lenkų pinigus", 
kad tokius raštus deda? 

„Pirmyn“ Red. 


Netikras raktas. 


Straipsnis diskusinis R e d. 


„Vilniaus Žodžio" 15 n-ry p. N. K. palietė ga- 
na įdomų klausimą: kaip bus su bolševikais? 

Tas klausimas iš tikrųjų vargina svietui galvas. 
Trylika metų senasis pasaulis keikia bolševikus, o 
jiems, kaip tam vilkui, tik kūnan eina. Keiksmais, 
žinoma, jų neišbaidysi, jiems nuo to nei šilta, nei 
šalta. Bet kaip gi tikrenybėj yra? 

Siandienės Rusijos gyvenimas nepaprastai įdo- 
mus ir, norint kiek plačiau nušviesti, laikraščio skil- 
tise neišsiteksi. Todel ir pasitenkinsiu palietęs tą 
klausimą tik tiek, kiek leidžią sąlygos. | 

Darbininke! Atmink, kad ateitis 
priklauso tau, Todel būk pasiruo- 
šes ją sutikti! k 

Ponas N. K., pasirėmęs lenkų „Wyzwolenie" 
partijos laikraščiu, tvirtina, kad: 1) Rusijoj yra žmo- 
nių valdžia (plačiosios liaudies), del to žmonės su 
lengva širdžia kenčia jos spaudimą ir nesiruošia jos 
versti. 2) Gyvenimas Rusijoj skurdus, bet visiem 
lygiai 3) Rusai jaučiasi, kad jie yra visagaliai, todel 
tuščios bus pastangos bolševikų valdžią nuversti. 

Tai, rodos, ir bus svarbiausios p. N. K. iškeltos 
mintys. 

Prieškariniais laikais Rusijoj buvo trilypio val- 
dymo sistema: baslis, rublis ir apgaulė. Ir šiandien 
bešalis stebėtojas vargu ar panorėtų tvirtinti, kad 
toji garsi sistema pasikeitė. Greičiau ji bus priėmusi 
tik kitokias formas, bet esmė liko ta pati. Jau pats 
žodis diktatūra yra ant tiek iškalbus, kad ir be 
komentarų pasako kas per viena ta žmonių 
valdžia. 

Rusiją valdo ne žmonių (liaudies) valdžia pilnoj 
to pavadinimo reikšmėj, bet komunistų partija, 
kuri iš 150 milijonų gyventojų priskaito savo narių 
(su raudonaisiais pionieriais) apie 5 milijonus, Ta- 
rybų rinkimų sistema šešelypė, kurios dėka į auk- 
štesnes vietas praeina tik gryno kraujo komunistai. 
Rinkimai esti taip tvarkomi, kad rinkikai negali iš- 
rinkti į tarybas ko nori, nes balsavimas viešas ir 
rinkikams patiekiami iš kalno nustatyti kandidatai 
komunistai. Viena yra kur komunistai žmonių atsi- 
klausia, tai kada esti įstaigos „valoms" nuo „biuro- 
kratų", „golovotiapovų" ir „kruglodurovų“". Tada prie 
tos įstaigos iškabinami dideli plakatai ir kviečiami 
žmonės pareikšti skundus. Dažnai imami domėn ir 
anonimūs skundai. 

Rusijoj gyvena ne visi vienodai ir ne,visi skur- 


džiai. Siuo metu galima nustatyti sekančias, maž 
daug, gyventojų pajamas: 
Darbininkai juodadarbiai ir smulkūs raštinių 


tarnautojai gauna iki 90 rublių mėnesiui; kvalifikuoti 
amatninkai uždirba iki 400 rub. mėnesiui; inžineriai 
ir kitokie specai — iki 600 rub: mėnesiui; aukštieji 
valdininkai ima tūkstantinės algas. Politiniais sume- 
timais yra nustatyta, kad komunistas neturi teisės 
imti didesnės algos, kaip 225 rub. mėnesiui. Pabri- 
kuose ir dirbtuvese tas ir praktikuojama, pav. ko- 
munistas inžinerius gauna 225 rub. tuo tarpu ama- 
tininkas bepartyvis 400 rub., arba inžinerius bepar- 
tyvis 600 rub. mėnesiui. Tačiau komunistai naudo- 
jasi šiaip privilegijomis: butus geresnius įsitaiso, ko- 
peratyvuose turi pažinčių ir ką nors be eilės gau- 
pain enr. 

Iš aukščiau privesto bus aišku, kad „lygybės” 
Rusijoj nėra, nors tiesa nėra ir tokio didelio skirtu- 
mo, nebėra.tokių žmonių, kurie šunų gydymui lei- 
stų šimtus tūkstančių rublių, tuo metu kai darbinin- 
kas neturi ir 20 kap. aspirinui nusipirkti. 

Valstiečiai gyvena sunkiai. Žemės ūkio produk- 
tams nustatytos tvirtos kainos. Pavyzdžiui rugių pu- 
dui 1 rb. 50 kap., sviesto svarui 40 kap. ir t.t. Bet 
valstietis, gavęs už savo produktus kapeikas pabri- 
ku išdirbinių koperatyvuose negauna kiek reikia, 
o laisvoj rinkoj už porą pakenčiamų batų reikia mo- 
kėti 60 rubliu. Valstietis, norėdamas koki nors dai- 


M Mine Aa a IS mA NA RAA SIA LSA NTA S r NTA 
“Darbininke! Nelauk sudėjęs ran- 
kas, kad kas nors atėjęs tave iš- 
vaduotų iš „tautos vadų“ uždėto 


ktą įsigyti priverstas ūkio produktus parduoti vag- 
čia spekuliantams ir kai negali valdžiai atiduoti nu- 
statytos normos — baudžiamas. Darbininkai, reika- 
lingų pragyvenimui produktu tvirtomis kainomis te- 
gauna vos apie 30 proc., likusius perka laisvoj rinkoj, 
mokėdami 20 kartų brangiau, kas suėda visą eilinio 
darbininko uždarbį. 

Tokia, trumpai 
medžiaginė padėtis. 

Vasaros metu Rusijoj bedarbių nėra. Kaiku- 
riuose rajonuose net trūksta, ypač trūksta kvalifikuo- 
tų darbininkų. 

Pastaruoju laiku valdžia išleido įsakymą, kuris 
pririša darbininką jo darbo vietoj. Tas labai neigia- 
mai atsiliepė darbininkuose, nes dabar nevalia bus 
pasirinkti darbo vietos ir keltis į kitą rajoną, kur 
yra geresnis uždarbis ir pragyvenimo sąlygos. 

Žmonės laukia geresnių laikų, bet grįžti atgal 
niekas nenori. Praeity Rusijos darbo žmogus buvo 
laikomas gyvulio vietoj. Lieka ateitis. Bet ateitis, 
nežiunt milžiniško jėgų įtempimo ir rėkiančių pasi- 
gyrimui apie pasekmingumą statybos planų, Rusijos 
gyventojui ateitis atrodo neaiški, miglota. Jaunoji 
karta, auklėjama komunistinėj dvasioj, tų sunkumų 
lyg ir nejaučia. Tačiau senieji prie tokių suvaržymų 
negali priprasti. 

Kad rusai jaustusi visagaliai, tokio pajautimo 
liaudyje nėra. Bet versti bolševikų valdžią nesiruo- 
šia ir, žinoma, būtų tik tuščios pastangos. Rusijos 
valdžios patvarumas visiškai nepareina nuo liaudies 
simpatijų, ar antipatijų. Ji laikosi todel, kad valdy- 
mui naudoja visas priemones, kaip ir kiek- 
viena diktatoriška valdžia. Rusijos valdymo aparatas 
laikomas privilegiruotoj padėty, susideda iš komu- 
nistų ir del to jokių permainų nenori. Ir išviso val- 
džios nuvertimas nėra galimas, kai ji yra pakanka- 
mai budri ir kai vertėjai liaudies masėms nieko ge- 
resnio nežada duoti. Valdžios nuvertimui ir iš pa- 
grindų pakeitimui valdymo sistemos bei krašto ūkio 
politikos tėra vienintelis kelias—revoliucija. Bet ne- 
reikia užmiršti, kad dirbtinų revoliucijų istorija ne- 
žino. Revoliucija nekyla nuo kieno nors agitacijos 
ar norų. Ją iššaukia visos tautos nelaimė, kai tos 
nelaimės yra regimi kaltininkai ir kai matoma, kad 
tuo būdu blogumas bus sumažintas. Kuomet liaudies 
masėms pažvelgia giltinė stačiai į akis, tada tik jos 
ryžtasi stoti kovon, rizikuoti gyvybe. Rusija prie to 
dar ne priėjo. 

Visiems žinoma kokia žiauri buvo Rusijos caro 
valdžia. Revoliucinis judėjimas ten buvo giliai šaknis 
įleidęs, valdymo aparatas palyginamai buvo ištižęs, 
bet ir tai, jei ne didysis karas — Romanovų dina- 
stija dar tris: šimtus metų būtų ponavusi. Karas su- 
griovė ne tik Romanovų dinastiją, bet nurito nuo 
sosto ir Wilhelmą, kuris dar po šiai dienai žymios 
dalies vokiečių tebedievinamas. 

Baigdamas norėčia dar pakartoti, kad p. N. K. 
„politikos supratimo raktas" netikras. Nėra pasauly- 
je tokios valdžios kurią žmonės mylėtų. Nemyli jos 
ir Rusijos liaudis. Bet lygiai nėra ir dirbtinų prie- 
monių Rusijos gaisrui užgesinti, arba kitur jį per- 
mesti. Tuščios pastangos ir pinigų aikvojimas. 

Pasikeitimai vienon ar kiton pusėn gali įvykti 
tik kilus naujam karui, prie kurio Europos buržua- 
zija iš naujo ruošiasi, bet, kaip žinoma, nesnaudžia 
ir komunistai. 


imant, yra Rusijos gyventojų 


. P. Š. 


jungo! 

Spaustuvė „ZORZA“ Vilniu je. 


